വെള്ളിനേഴി ഗ്രാമപഞ്ചായത്തിന് സംസ്ഥാന ജൈവ വൈവിധ്യ ബോര്ഡിന്റെ പുരസ്കാരം ശ്രീകൃഷ്ണപുരം: വെള്ളിനേഴി ഗ്രാമപഞ്ചായത്ത് സംസ്ഥാന ജൈവ വൈവിധ്യ ബോര്ഡിന്റെ പുരസ്കാരത്തിന് അര്ഹരായി. ജൈവവൈവിധ്യ സംരക്ഷണ രംഗത്ത് മാതൃകാപരമായ പ്രവര്ത്തനങ്ങള് കാഴ്ചവെച്ചതിനാണ് വെള്ളിനേഴി ഗ്രാമപഞ്ചായത്തിനെ സംസ്ഥാനത്തെ മികച്ച രണ്ടാമത്തെ ഗ്രാമപഞ്ചായത്തായി തിരഞ്ഞെടുത്തത്. 50,000 രൂപയും പ്രശസ്തി പത്രവും അടങ്ങുന്നതാണ് പുരസ്കാരം. അന്യം നിന്നു പോകുന്ന ജൈവവൈവിധ്യ സന്പത്ത് സംരക്ഷിക്കുന്നതോടൊപ്പം,അത് നിലനിര്ത്താനാവശ്യമായ പ്രവര്ത്തനങ്ങളും ഗ്രാമപഞ്ചായത്ത് നടപ്പിലാക്കി വരുന്നുണ്ട്. 2017 ല് വെള്ളിനേഴിയെ മോഡല് ജൈവ വൈവിദ്ധ്യ പരിപാലന സമിതിയായി സംസ്ഥാന ജൈവവൈവിധ്യ ബോര്ഡ് തിരഞ്ഞെടുത്തിരുന്നു. ഇതിന്റെ ഭാഗമായി 5 ലക്ഷം രൂപ അനുവദിക്കുകയും ചെയ്തിരുന്നു. മികച്ചതും വ്യത്യസ്ഥമായതുമായ നിരവധി ജൈവ വൈവിദ്ധ്യ പരിപാലന പ്രവര്ത്തനങ്ങളാണ് ഗ്രാമ പഞ്ചായത്ത് ഏറ്റെടുത്ത് നടപ്പിലാക്കുന്നത്. ഇതുകൂടാതെ ജൈവ വൈവിദ്ധ്യ രജിസ്റ്റര് തയ്യാറാക്കുകയും ചെയ്തിട്ടുണ്ട്. ഇതോടൊപ്പം ജൈവ വൈവിദ്ധ്യ കര്മ്മ പദ്ധതിയും തയ്യാറാക്കി.നക്ഷത്ര വനം, ശലഭോദ്യാനം,കരിന്പനക്കൂട്ടം വച്ചുപിടിപ്പിക്കല്,മിയാ വാക്കി വനവല്ക്കരണം, പുഴയുടെ തീരങ്ങള് സംരക്ഷിക്കുന്നതിനായി പുഴയോരങ്ങളില് മുളതൈകള് വച്ച് പിടിപ്പിക്കല്,വൃക്ഷ കുടുംബം എന്നിങ്ങനെയുള്ള പദ്ധതികളാണ് നടപ്പിലാക്കി വരുന്നത്.കൂടാതെ പുളി മരത്തൈകള് വച്ചുപിടിപ്പിക്കല്,ഒൗഷധ ഗ്രാമം പദ്ധതി എന്നിവയും നടന്നു വരുന്നു.കാലാവസ്ഥ വ്യതിയാനം കര്മ്മ പദ്ധതികള് തയ്യാറാക്കാനും ഇതുമൂലം ഗ്രാമപഞ്ചായത്തിനായിട്ടുണ്ട്. സംസ്ഥാനത്ത് 10 ഗ്രാമ പഞ്ചായത്തുകള് മാത്രമാണ് ഈ പ്രവര്ത്തനം നടത്തി വരുന്നത്. തൂതപ്പുഴ വികസന മാസ്റ്റര് പ്ലാന് തയ്യാറാക്കി പുഴ സംരക്ഷണത്തിന് ആവശ്യമായ പ്രായോഗികമായ പ്രവര്ത്തനങ്ങള്ക്കും തുടക്കം കുറിച്ചതായി ഗ്രാമപഞ്ചായത്ത് പ്രസിഡന്റ് കെ. ജയലക്ഷ്മി പറഞ്ഞു.